НАРОДНО ЧИТАЛИЩЕ "НАДЕЖДА-1900"

с.Чавдар, общ.Чавдар, ул.Христо Ботев №32, тел: 0878 77 67 12, е-mail: chitaliste\_chavdar@abv.bg

**ГОДИШЕН ОТЧЕТ ЗА ДЕЙНОСТТА**

**НА**

**НАРОДНО ЧИТАЛИЩЕ „НАДЕЖДА-1900“ село ЧАВДАР ЗА 2022 г.**

Измина една година от работата на Настоятелството, читалищния колектив, художествените ръководители на участниците в школи и състави за изпълнението на най- важната функция на читалището, да бъде културно – просветен и информационен център за населението на Чавдар. През тази година всички се опитахме да вървим в една посока за да постигаме реални резултати.

Народни читалища, като нашето носят в себе си голямо наследство, традиции, образование, възпитание и благотворителност, които са в основата на дейността им в полза на обществото. Тяхната задача е да откликват на нуждите на местното население, да участват активно в обществения живот и да бъдат притегателни културно – образователни центрове. Работата ни е да подпомогнем организирането и осъществяването на дейности, както и да съдействаме за повишаване за активността на читалищното ръководство с цел създаване на благоприятна творческа среда за всички възрастови групи, ползващи услугите на нашето читалище.

Организационната структура на читалището през годината бе следната.

* Върховен орган – Общото събрание състоящо се от всички читалищни членове.
* Настоятелството на читалището в състав: Председател-Иван Терзиев и членове: Ганка Додекова, Йорданка Петкова, Камелия Иванова, Димитър Нешков, Христина Сеизова, Елена Гинина, Надя Дурчева и Радка Георгиева.
* Проверителна комисия за контрол върху дейността в състав: Председател – Николина Петкова - Лулчева и членове: Петранка Баева, Станка Груйкина.

Читалищното настоятелство проведе 8 заседания, на които са внесени и разгледани различни основни цели които включват:

* Полагане на максимални усилия за запазване развитието на художествените състави.
* Привличане на млади хора и деца в живота на читалището.
* Мотивиране на действащите групи самодейци и техните ръководители, като се осигурява нормален режим на репетиции и колкото може повече участия на фестивали.
* Развитие и обогатяване на културния живот, социална и образователна дейност на населението.
* Запазване на националните местни традиции и обичай.
* Осигуряване на по-голям достъп на информация за желаещите такива.
* Поддържане и обогатяване на материалната база.
* Разработване и реализиране инициативи за местно развитие и финансиране на читалищната дейност.
* Поддържане на активно партньорство с Общинската администрация, ОУ „Св.Св. Кирил и Методий“, Детска градина „Щастливо детство“, пенсионерски клуб„Златна есен“ за създаване на общи събития и включване на постоянни контакти за подпомагане на читалището от големите предприятия в района.

През 2022г. към читалище „Надежда – 1900“ община Чавдар реално съществуваха 8 художествени групи с над 50 самодейци.

* Хор за обработен фолклор„Китка“ с р-л Кузман Кузманов,
* Група за стари градски песни „Спомени“ с р-л Кузман Кузманов
* Клуб за народни хора „Чавдар“ с р-л Камелия Иванова,
* Клуб за спортни танци“ с р-л Стойчо Соколов,
* Арт-работилница „Сръчни ръчички“ с р-л Венета Атанасова
* Коледарска група „Чавдар“,
* Лазарска група „Чавдар“
* Група за автентичен фолклор „Чавдар“ с р-л Цветанка Георгиева

През 2020 година успяхме да осъществим следните културно -масови мероприятия. Надяваме се подготвените от нас събития да са били успешни и да сме доставили удоволствие. За тяхното осъществяване благодарим на ръководството на община Чавдар и най- вече на самодейците към читалище „Надежда – 1900“, а те са:

1. Пеене на пръстените
2. Трифон Зарезан с участието на Хор „Китка“
3. Ден на пчеларя „Св.Харалампий“
4. Ловджийска среща на мегдана с участието на клуб за народни хора „Чавдар“
5. Честване на 149 години от обесването на Васил Левски
6. Онлайн участие на групата за СГШП „Спомени“ в празника на „Любовта и виното “ гр.Елин Пелин с получена грамота за второ място
7. Украсяване на дряново дръвче с мартеници
8. Посещение на баба Марта в детска градина, училище и Община.
9. Честване на 144 години от Освобождаването от турско робство и Пробуждане с хоро
10. Запалване на Заговезния огън в село Чавдар
11. Участие в народния обичай „Лазаровден“
12. Внасяне на върбови клонки в църквата
13. Десета работилница за великденски яйца
14. Участие в честване на 146 години от избухване на Априлското въстание в село Петрич
15. Участие в празника на Общ.Чавдар
16. Участие на клуб за спортни танци на 24 май
17. Осми национален фестивал на старата градска и шлагерна песен „От небето идва любовта“
18. Отбелязване деня на Ботев
19. Участие на групата за автентичен фолклор в регионалния преглед в гр.Костинброд
20. Участие на фестивал„Сърцето на Балкана“ гр.Троян
21. Четвърти спортен празник
22. 14 –ти Национален фестивал „Да запеем заедно песните на Средногорието“
23. Летни игри и забавления
24. Участие на групата за автентичен фолклор в 12 –ти Национален събор гр.Копривщица
25. Участие на фестивал „Ехо от Стовци“ с.Смоляновци общ.Монтана
26. Участие на фестивал„Етно ритми“Златни пясъци
27. Провеждане на 10-ти празник на Плодородието
28. Поздрав за деня на пенсионера
29. Участие на фестивал в гр.Самоков
30. Участие в благотворителен концерт „Подай ръка“ в с.Антон
31. Празничен концерт за Деня на будителите
32. Посещение на самодейци от село Поибрене
33. Посещение на самодейци от село Дивотино и село Трън общ.Перник
34. Отбелязване на празника Андреевден
35. Участие в Коледното село
36. Участие на самодейци в Димитровград
37. Участие на самодейци в интервю на БНР
38. Участие на Коледен концерт в село Карлиево
39. Участие на Коледен концерт в село Мирково
40. Коледен концерт на „Феникс мюзик“ в салона на читалището
41. Посрещане на Коледарите
42. Коледен концерт „Магията на Коледа
43. Пресъздаване на обичая „Пеене на пръстените“

Един от центровете на дейността на нашето читалище от дълго време е читалищната библиотека. Нейното състояние и възможности отговарят на реалните потребности на хората от селото, като всяка година продължаваме да я развиваме и обновяваме. Състоянията на хранилищата са добри, но поради увеличаването на обема на книги вече имаме нужда от нови помещения. Набавянето на нови заглавия се извършва със средства от бюджета на читалището, членски внос и дарения. За 2022г. получихме дарение от Геотехмин, и други дарители.

В библиотеката се получават периодични издания, като някой от тях са местните вестници Камбана, Регион, Софийски вестник и националните списания за литература и изкуство Везни, Български фолклор и др.

Нормалното отношение в читалището, предразполага читателите да са постоянни посетители в нашата библиотека.

Уважаеми читалищни членове, искам да благодаря за добрите резултати през 2022 г. които са плод на всеотдайността на самодейците, както и отличната работа на художествените ръководители и техните състави заслужават огромно уважение. За това искам лично да благодаря на художествените ръководители маестро Кузман Кузманов, госпожа Цветанка Георгиева, госпожица Камелия Иванова и г-жа Елиза Цветкова която е новият ръководител на клуб за народни танци , господин Стойчо Соколов и Венета Атанасова, които с работата си разкриват красотата на музикално, певческо, танцово и арт изкуство в нашето читалище.

През изминалата година читалището работи по утвърдени субсидии отпуснати от държавния и общинския бюджет, финансови постъпления от членски внос, дарения и др.

Смятам, че културния живот в едно населено място е важен белег за европейското ни развитие на една община, като място осигуряващо достъп до култура и информация нужни на всеки човек. Читалището е уникална институция, която през годините е успяла да съхранява и развива духовния и културен живот на българите. В динамично променящия се живот, то се стреми да отговори адекватно на съвременните потребности на българския народ.

Като Председател и от името на читалищното Настоятелство искам да изкажа своята благодарност към всички читалищни дейци които ни подкрепяха и през изтеклите години. Радвам се, че продължават от все сърце да поддържат самодейния дух и не позволяват читалище „Надежда – 1900“ да остане една празна и самотна сграда.

Надявам се отношенията ни с всички институции които съществуват на територията на община Чавдар да бъдат все така добри за да можем да работим без напрежение и със спокойствие и разум да постигаме заедно целите си. И накрая искам да и изкажа своята благодарност към кмета на общ.Чавдар Григор Даулов и всички общински съветници които ни подкрепяха безкористно през тази година.

Също така да благодаря на фирмите от района:

* Елаците Мед
* Геотехмин ООД
* „Дънди Прешълс Металс Челопеч“ и всички дарители помогнали ни по – различен начин през този период от време.

Благодарим за вниманието!

Председател на НЧ„Надежда – 1900“…………………………

/ Иван Терзиев /